Source: https://beta.e-justice.europa.eu/37/MT/costs?SLOVENIA&member=1
Timestamp: 2019-11-14 21:18:46+00:00
Document Index: 518220

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'Qorti ', 'qorti ', 'qorti ', 'qorti ', 'qorti ', 'Qorti ']

Din il-paġna tipprovdilek informazzjoni dwar l-ispejjeż tal-ġustizzja fis-Slovenja.
Studji ta’ każijiet fis-Slovenja
Id-drittijiet tal-avukati huma rregolati bl-Att dwar id-Drittijiet tal-Avukati (Il-Gazzetta Uffiċjali tar-Repubblika tas-Slovenja 67/2008; 35/2009-ZOdv-C, valida mill-1.1.2009 sad-9.5.2009).
Din il-liġi tapplika sakemm il-Kamra tal-Avukati Slovena tadotta l-lista l-ġdida ta' ħlasijiet għall-avukati, li trid tiġi approvata mill-Ministeru tal-Ġustizzja u l-Amministrazzjoni Pubblika.
Il-ħlasijiet lin-nutara huma rregolati mit-Tariffa għan-Nutara (il-Gazzetta Uffiċjali tar-Repubblika tas-Slovenja 94/2008) adottata mill-Ministeru tal-Ġustizzja u l-Amministrazzjoni Pubblika. Qabel l-adozzjoni, il-Ministru jissottometti t-tariffa lill-Kamra tan-Nutara tas-Slovenja għal rimarki u opinjonijiet preliminari; li madankollu ma jorbtux legalment lill-Ministru.
L-ispejjeż fissi jinkludu:
id-drittijiet tal-qorti,
id-drittijiet tal-avukati,
id-drittijiet tal-esperti,
id-drittijiet tat-tradutturi u tal-interpreti, kif ukoll
l-ispejjeż tal-ivjaġġar (pereżempju, dawk tax-xhieda u l-esperti).
Fażi fil-proċediment ċivili meta jridu jitħallsu l-ispejjeż fissi
Id-drittijiet tal-qorti normalment jitħallsu fil-ftuħ tal-proċediment meta jitressaq ir-rikors.
F’ċerti każijiet, id-drittijiet jitħallsu meta l-qorti tagħti s-sentenza (pereżempju, tilwimiet ta’ natura soċjali quddiem il-qrati tal-ewwel istanza, proċedimenti għar-reġistrazzjoni tal-artijiet, proċedimenti li jikkonċernaw deċiżjonijiet tal-ewwel istanza dwar indennizzi).
Fi proċedimenti ta’ trasferiment ta’ proprjetà, id-dritt irid jitħallas fit-tmiem tas-smigħ – ladarba l-patrimonju tal-persuna mejta jsir magħruf.
Id-drittijiet tal-avukati jridu jitħallsu wara li l-qorti tkun ħarġet ordni dwar l-ispejjeż tal-proċediment. L-avukati jistgħu jitolbu li porzjon minn jew l-ammont sħiħ tad-drittijiet tagħhom għandu jitħallas bil-quddiem, li hija prattika komuni.
Il-parti li tissuġġerixxi stħarriġ tal-evidenza (pereżempju, minn espert jew xhieda), jew l-użu tas-servizz ta’ traduttur jew interpretu għandha tħallas l-ispejjeż bil-quddiem.
id-drittijiet tal-avukati (li jiddependu fuq in-numru ta’ smigħ),
id-drittijiet tat-tradutturi u l-interpreti u
Fażi fil-proċediment kriminali meta jridu jitħallsu l-ispejjeż fissi
Il-ħlasijiet lill-qorti u spejjeż oħra normalment jitħallsu wara li l-qorti tkun tat deċiżjoni finali li ma tkunx suġġetta għal appell jew wara li l-qorti tkun sussegwentement tat ordni speċjali dwar l-ispejjeż tal-proċedimenti li ma tkunx suġġetta għal appell.
Id-drittijiet tal-avukati għandhom jitħallsu wara li l-qorti tkun tat ordni dwar l-ispejjeż tal-proċedimenti. L-avukati jistgħu jitolbu li porzjon minn jew l-ammont sħiħ tad-drittijiet tagħhom għandu jitħallas bil-quddiem, u ġeneralment hekk isir.
Fi proċedimenti kostituzzjonali mhemm l-ebda drittijiet tal-qorti. Spejjeż oħra (pereżempju, id-drittijiet tal-avukati u l-ispejjeż tal-ivjaġġar) jiffurmaw parti mill-ispejjeż ta’ kull parti.
Fażi fil-proċediment kostituzzjonali meta jridu jitħallsu l-ispejjeż fissi
Id-drittijiet tal-avukati jridu jitħallsu fit-tmiem tal-proċedimenti. Dawn jistgħu jistgħu jitolbu li porzjon minn jew l-ammont sħiħ tad-drittijiet tagħhom għandu jitħallas bil-quddiem, li ġeneralment hekk isir.
L-avukati mhumiex meħtieġa legalment li jfornu informazzjoni dwar id-drittijiet u l-obbligi, dwar ċansijiet ta’ raġun u l-ispejjeż involuti. Madankollu, it-talba tal-avukati għall-ħlas trid issir permezz ta’ fattura speċjali li turi l-informazzjoni dwar id-drittijiet u l-ispejjeż involuti. Meta l-avukat u l-klijent jaqblu li d-drittijiet u l-ispejjeż mhux se jkunu stabbiliti abbażi tal-Att dwar id-Drittijiet tal-Avukati iżda aktar skont ftehim speċjali dwar il-livell ta’ drittijiet, il-ftehim għandu jkun konformi ma’ regoli speċifiċi.
Fejn nista' nsib informazzjoni dwar is-sorsi tal-ispejjeż fis-Slovenja?
L-ispejjeż għall-proċedimenti ġudizzjarji huma rregolati bit-testi legali li ġejjin:
L-Att dwar id-Drittijiet tal-Qorti – Zakon o sodnih taksah (Il-Gazzetta Uffiċjali tar-Repubblika tas-Slovenja 37/2008)
L-Att dwar id-Drittijiet tal-Avukati – Zakon o odvetniški tarifi (hemm bidla prevista fil-futur qrib)
It-Tariffa tan-Nutara – Notarska tarifa (il-Gazzetta Uffiċjali tar-Repubblika tas-Slovenja 94/2008, 32/2011. Hemm pjanijiet għal emenda ġdida dalwaqt),
Ir-regoli dwar l-interpreti tal-qorti – Pravilnik o sodnih tolmačih (Il-Gazzetta Uffiċjali tar-Repubblika tas-Slovenja 49/2002, 75/2003, 71/2007)
Ir-regoli dwar l-esperti u l-istimaturi tal-qorti – Pravilnik o sodnih izvedencih in cenilcih (Il-Gazzetta Uffiċjali tar-Repubblika tas-Slovenja 7/2002, 75/2003, 72/2005, 71/2007, 84/2008)
L-Att dwar il-Proċedura Kriminali – Zakon o kazenskem postopku (il-Gazzetta Uffiċjali tar-Repubblika tas-Slovenja 32/2012),
Regoli dwar l-Irkupru tal-Ispejjeż fi Proċedimenti Kriminali – Pravilnik o povrnitvi stroškov v kazenskem postopku il-Gazzetta Uffiċjali tar-Repubblika tas-Slovenja 61/1997, 6897 - corr. 62/2008),
L-Att dwar il-Proċedura Ċivili – Zakon o pravdnem postopku (il-Gazzetta Uffiċjali tar-Repubblika tas-Slovenja 73/2007 – verżjoni uffiċjali kkonsolidata, 45/08 - ZArbit, 45/08, 111/08 - Odl. US, 121/08 - Skl. US, 57/09 - Odl. US, 12/10 - Odl. US, 50/10 - Odl. US, 107/10 - Odl. US, 75/12 - Odl. US u 76/12 - corr.).
It-testi ċċitati aktar ’il fuq huma disponibbli onlajn fuq il-portal legali tas-Slovenja, iċ-Ċentru ta’ informazzjoni legali, jew minn reġistri oħra tal-liġijiet nazzjonali.
F’liema lingwi nista’ nikseb informazzjoni dwar is-sorsi tal-ispejjeż fis-Slovenja?
L-informazzjoni hija disponibbli biss bil-lingwa Slovena.
L-informazzjoni dwar il-medjazzjoni hija disponibbli fuq il-webpage tal-EJN Civil Atlas dwar ir-riżoluzzjoni alternattiva ta’ tilwimiet
L-informazzjoni tinsab ukoll fil-websajt tal-Ministeru tal-Ġustizzja u l-Amministrazzjoni Pubblika u l-websajts tal-qrati individwali li jipprovdu medjazzjoni fil-qorti (eż. Il-Qorti Distrettwali ta' Ljubljana).
Aktar informazzjoni tista’ tinkiseb minn fuq is-siti elettroniċi tal-NGOs u ta’ operaturi tas-settur privat li huma attivi fil-medjazzjoni (ara l-paġni dwar il-Medjazzjoni u dwar kif Issib Medjatur).
Fejn nista’ nsib informazzjoni dwar it-tul medju ta’ żmien li proċeduri differenti jieħdu?
It-taqsima tas-sit elettroniku tal-Ministeru tal-Ġustizzja dwar l-analiżi ta’ statistika ġudizzjarja fiha informazzjoni dwar it-tul medju ta’ żmien ta’ proċeduri differenti.
L-informazzjoni dwar l-ispejjeż tiġi ppubblikata f’regolamenti differenti; madankollu, il-VAT normalment ma tkunx inkluża. Meta l-VAT tkun trid tiżdied fuq il-prezz (pereżempju, jekk fuq is-servizzi tal-avukat tkun trid titħallas il-VAT) ir-regolamenti normalment jiddikjaraw dan.
Il-limitu ta’ dħul applikabbli fil-qasam tal-ġustizzja ċivili
Il-limitu ta’ dħul applikabbli għall-għajnuna legali huwa rregolat bl-Artikolu 13 tal-Att dwar l-Għajnuna Legali Bla Ħlas– Zakon o brezplačni pravni pomoči (Il-Gazzetta Uffiċjali tar-Repubblika tas-Slovenja 48/2001, 50/2004, 96/2004-UPB1, 23/2008).
Persuni jiġu intitolati għall-għajnuna legali jekk l-istatus finanzjarju tal-familji tagħhom ma jippermettilhomx milli jħallsu l-ispejjeż ġudizzjarji bla ma jagħmlu ħsara għal-livell minimu tal-għajxien tagħhom. Il-livell minimu tal-għajxien tagħhom jiġi kkunsidrat bħala wieħed mhedded meta id-dħul ta’ kull xahar ta’ dik il-persuna, jew id-dħul medju ta’ kull xahar tal-membri tal-familja, ma jkunx jaqbeż id-doppju tad-dħul minimu ta’ kull xahar previst fl-Att dwar is-Sigurtà Soċjali – Zakon o socialnem varstvu (Il-Gazzetta Uffiċjali tar-Repubblika tas-Slovenja 3/2007-UPB2 {23/2007 popr., 41/2007 popr.}, 122/2007 Odl.US: U-I-11/07-45).
Mill-1 ta' Ġunju 2012 id-dħul minimu huwa ta' EUR 260; id-dħul massimu li jikkwalifika għall-għajnuna legali huwa għalhekk ta' EUR 520.
Il-qorti tista’ teżenta wkoll lill-partijiet milli jħallsu d-drittijiet tal-qorti (irregolat bl-Artikolu 11 tal-Att dwar id-Drittijiet tal-Qorti) jekk meta dawn jitħallsu jista’ jnaqqas konsiderevolment il-baġit tal-għajxien minimu tagħhom u tal-familji tagħhom. Id-deċiżjoni titħalla fid-diskrezzjoni tal-qorti wara li tkun ikkunsidrat iċ-ċirkostanzi rilevanti kollha.
Il-limitu ta’ dħul applikabbli fil-qasam tal-ġustizzja kriminali għall-konvenuti u għall-vittmi
Il-limitu ta’ dħul applikabbli fil-qasam tal-ġustizzja kriminali għall-konvenuti u għall-vittmi huwa l-istess bħal fil-każijiet ta’ ġustizzja ċivili.
Kundizzjonijiet oħra marbuta mal-għoti ta’ għajnuna legali għall-vittmi u l-konvenuti
Mhemm l-ebda kundizzjonijiet oħra marbuta mal-għoti ta’ għajnuna legali la għall-vittmi u lanqas għall-konvenuti.
Proċedimenti tal-qorti bla spejjeż
Il-ħlas tad-drittijiet tal-qorti mhuwiex meħtieġ fil-proċedimenti tal-qorti elenkati hawn taħt:
Proċedimenti quddiem il-Qorti Kostituzzjonali tas-Slovenja
Infurzar tad-deċiżjonijiet tal-qorti f’tilwimiet relatati mal-impjieg u ma’ kwistjonijiet oħra marbuta max-xogħol
Proċedimenti fejn tkun ingħatat għajnuna legali
Infurzar ta’ talbiet għall-manteniment
Inġunzjonijiet temporanji matul proċedimenti ta’ divorzju jew proċedimenti ta’ manteniment għat-tfal
Proċedimenti ta’ insolvenza meta dawn jibdew mid-debitur
Awtentikazzjoni tad-dokumenti li jkunu meħtieġa għall-infurzar tad-drittijiet tas-sigurtà soċjali f’pajjiż barrani
Diversi proċedimenti u materji oħra elenkati fl-Att dwar id-Drittijiet tal-Qorti u f’regolamenti oħra.
Ir-rifużjoni tal-ispejjeż hija rregolata bl-Att dwar il-Proċedura Kriminali u l-Att dwar il-Proċedura Ċivili, li jistabbilixxu il-prinċipju tar-raġun u l-prinċipju tat-tort.
Fil-proċedimenti ċivili, il-parti li titlef għandha tħallas l-ispejjeż li jkunu saru mill-parti li tirbaħ. Kull parti għandha tkopri l-ispejjeż li jkunu ġejjin minħabba t-tort tagħhom jew inkella b’koinċidenza. Regoli iktar dettaljati dwar ir-rimborż tal-ispejjeż huma stipulati fl-Att dwar il-Proċedura Ċivili (l-Artikoli 151-186 u 173.a) u fir-Regoli dwar l-Irkupru tal-Ispejjeż tal-Proċedimenti Kriminali (Gazzetta Uffiċjali Nru 15/03).
Fil-proċedimenti kriminali, il-qorti ġeneralment tordna li l-ispejjeż ta' rimborż jitħallsu mill-konvenut jekk jinstab ħati. L-Att dwar il-Proċedura Kriminali (l-Artikoli 92-99) u r-regolament speċjali maħruġ mill-Ministru tal-Ġustizzja u l-Amministrazzjoni Pubblika fih regoli iktar dettaljati dwar ir-rimborż tal-ispejjeż.
Fi proċedimenti ċivili, id-drittijiet tal-esperti għandhom, fil-prinċipju, jitħallsu bil-quddiem mill-parti li tkun talbet li x-xhieda tinstema’ mill-espert. Jekk il-qorti tordna li tisma’ lill-espert, il-qorti trid tkopri l-ispejjeż bil-quddiem. Dawn l-ispejjeż imbagħad jiġu rifużi fit-tmiem tal-proċediment, skont il-prinċipju ta’ min jirbaħ.
Fi proċedimenti kriminali, id-drittijiet tal-esperti jitħallsu bil-quddiem mill-qorti.
Fi proċedimenti kriminali, il-qorti tħallas id-drittijiet tat-tradutturi u tal-interpreti bil-quddiem.
L-ispejjeż tat-traduzzjoni jew tal-interpretazzjoni fi jew mil-lingwa Taljana u l-lingwa Ungeriża ma jitħallsux fuq il-bażi tad-drittijiet kostituzzjonali ta’ minoritajiet Taljani u Ungeriżi sabiex jużaw il-lingwa tagħhom stess (anke meta il-persuni kkonċernati jkunu meħtieġa jirrifondu spejjeż oħra fi proċedimenti kriminali).
L-ispiża tat-traduzzjoni u l-interpretazzjoni ma titħallasx jekk il-konvenut ma jkunx jista’ jifhem il-lingwa li fiha jkun qed isir il-proċediment.
Fi proċedimenti ċivili, id-drittijiet tat-tradutturi u tal-interpreti jiffurmaw parti mill-ispiża tal-proċedimenti. Dawn l-ispejjeż iridu jitħallsu bil-quddiem mill-parti li l-imġiba tagħha tkun bdiet il-proċediment. Fit-tmiem tal-proċedimenti, l-ispejjeż jiġu rifużi fuq il-bażi tal-prinċipju tar-raġun u l-prinċipju tat-tort.
Informazzjoni aktar speċifika dwar l-ispejjeż tal-proċedimenti fis-Slovenja hija disponibbli permezz ta’ xi studji ta’ każijiet konkreti.
Sistema legali Slovena
Direttorju tal-Qorti tal-Kontea ta’ Ljubljana
Direttorju tal-analiżi ta’ statistika ġudizzjarja
Ir-rapport dwar is-Slovenja fl-Istudju fuq it-Trasparenza tal-Ispejjeż (723 Kb)